CELEX: 32013R0497
Language: mt
Date: 2013-05-29 00:00:00
Title: Regolament tal-Kummissjoni (UE) Nru 497/2013 tad- 29 ta’ Mejju 2013 li jemenda u jikkoreġi r-Regolament (UE) Nru 231/2012 li jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill  Test b’relevanza għaż-ŻEE

30.5.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 143/20
               
            REGOLAMENT TAL-KUMMISSJONI (UE) Nru 497/2013
      tad-29 ta’ Mejju 2013
      li jemenda u jikkoreġi r-Regolament (UE) Nru 231/2012 li jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1333/2008 tal-Parlament Ewropew u tal-Kunsill tas-16 ta’ Diċembru 2008 dwar l-addittivi tal-ikel (1), u b’mod partikolari l-Artikolu 14 tiegħu,
      Wara li kkunsidrat ir-Regolament (KE) Nru 1331/2008 tal-Parlament Ewropew u tal-Kunsill tas-16 ta’ Diċembru 2008 li jistabbilixxi proċedura ta’ awtorizzazzjoni komuni għall-addittivi tal-ikel, l-enżimi tal-ikel u l-aromatizzanti tal-ikel (2), u b’mod partikolari l-Artikolu 7(5) tiegħu,
      Billi:
      
                  (1)
               
               
                  Ir-Regolament tal-Kummissjoni (UE) Nru 231/2012 (3) jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008.
               
            
                  (2)
               
               
                  Dawn l-ispeċifikazzjonijiet jistgħu jiġu aġġornati skont il-proċedura komuni msemmija fl-Artikolu 3(1) tar-Regolament (KE) Nru 1331/2008, jew b’inizjattiva tal-Kummissjoni inkella wara talba.
               
            
                  (3)
               
               
                  Meta jkunu qed jiġu aġġornati dawn l-ispeċifikazjonijiet, għandhom jitqisu l-ispeċifikazzjonijiet u t-tekniki analitiċi għall-addittivi tal-ikel kif jistabbilixxi l-Codex Alimentarius imfassal mill-Kumitat Konġunt ta’ Esperti tal-FAO/WHO dwar l-Addittivi tal-Ikel.
               
            
                  (4)
               
               
                  Ir-Regolament (UE) Nru 231/2012 fih żbalji fl-ispeċifikazzjonijiet għall-bisulfit tas-sodju (E 222), il-lattat tas-sodju (E 325) u l-fosfatidi tal-ammonju (E 442). Dawn l-iżbalji għandhom jitranġaw.
               
            
                  (5)
               
               
                  Ir-Regolament tal-Kummissjoni (UE) Nru 380/2012 tat-3 ta’ Mejju 2012 (4) li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill dwar il-kundizzjonijiet ta’ użu u l-livelli ta’ użu għall-addittivi tal-ikel li fihom l-aluminju, ineħħi l-addittivi tal-ikel: is-silikat tal-kalċju u tal-aluminju (E 556) u s-silikat tal-aluminju (il-Koalin) (E 559) mil-lista tal-Anness II tar-Regolament (KE) Nru 1333/2008 mill-1 ta’ Frar 2014. Għaldaqstant, l-ispeċifikazzjonijiet għal dawk l-addittivi tal-ikel għandhom jitħassru wkoll.
               
            
                  (6)
               
               
                  Ir-Regolament (UE) Nru 231/2012 fih żewġ żbalji dwar in-numri tal-Einecs (5) assenjat lill-gwanilat disodiku (E 627) u lill-gwanilat dipotassiku (E 628). Dawn l-iżbalji għandhom jitranġaw.
               
            
                  (7)
               
               
                  Għaldaqstant, ir-Regolament (UE) Nru 231/2012 għandu jiġi emendat u kkoreġut skont dan.
               
            
                  (8)
               
               
                  Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali u la l-Parlament Ewropew u lanqas il-Kunsill ma opponewhom,
               
            ADOTTAT DAN IR-REGOLAMENT:
      Artikolu 1
      L-Anness tar-Regolament (UE) Nru 231/2012 huwa emendat u kkoreġut skont l-Anness ta’ dan ir-Regolament.
      Artikolu 2
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, id-29 ta’ Mejju 2013.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 354, 31.12.2008, p. 16.
      
         (2)  ĠU L 354, 31.12.2008, p. 1.
      
         (3)  ĠU L 83, 22.3.2012, p. 1.
      
         (4)  ĠU L 119, 4.5.2012, p. 14.
      
         (5)  L-Inventarju Ewropew tas-Sustanzi Kimiċi Kummerċjali Eżistenti (Einecs).
      
         ANNESS
         L-Anness tar-Regolament (UE) Nru 231/2012 huwa emendat u kkoreġut kif ġej:
         
                     (1)
                  
                  
                     L-annotazzjoni għall-bisulfit tas-sodju E 222 hija emendata kif ġej:
                     
                                 (a)
                              
                              
                                 l-intestatura għandha tinbidel b’dan li ġej:
                                 
                                    “E 222 IDROĠENUSULFIT TAS-SODJU”
                                 
                              
                           
                                 (b)
                              
                              
                                 l-ispeċifikazzjoni għall-purità tal-ħadid għandha tinbidel b’dan li ġej:
                                 
                                             “Ħadid
                                          
                                          
                                             Mhux iktar minn 10 mg/kg ibbażat fuq il-kontenut tal-SO2”
                                          
                                       
                           
               
                     (2)
                  
                  
                     Fl-annotazzjoni għal-lattat tas-sodju E 325, l-ispeċifikazzjoni għat-test għall-potassju, l-identifikazzjoni għandha tinbidel b’dan li ġej:
                     
                                 “Test għas-sodju
                              
                              
                                 Jgħaddi mit-test”
                              
                           
               
                     (3)
                  
                  
                     Fl-annotazzjoni għall-fosfatidi tal-ammonju E 442, l-ispeċifikazzjonijiet dwar id-deskrizzjoni għandhom jinbidlu b’dan li ġej:
                     
                                 “Deskrizzjoni
                                 
                              
                              
                                 Semisolidu żejtni għal likwidu żejtni”
                              
                           
               
                     (4)
                  
                  
                     Fl-annotazzjoni għas-silikat tal-kalċju u tal-aluminju E 556, l-intestatura għandha tinbidel b’dan li ġej:
                     “E 556 SILIKAT TAL-KALĊJU U TAL-ALUMINJU
                         (*)
                     
                     
                        (*)  Il-perjodu tal-applikazzjoni: sal-31 ta’ Jannar 2014.”"
						
                  
               
                     (5)
                  
                  
                     Fl-annotazzjoni għas-silikat tal-aluminju (il-Koalin) E 559, l-intestatura għandha tinbidel b’dan li ġej:
                     “E 559 SILIKAT TAL-ALUMINJU (IL-KAOLIN)
                         (**)
                     
                     
                        (**)  Il-perjodu tal-applikazzjoni: sal-31 ta’ Jannar 2014.”"
						
                  
               
                     (6)
                  
                  
                     Fl-annotazzjoni għall-gwanilat disodiku E 627, in-numru tal-Einecs fid-definizzjoni għandu jinbidel b’dan li ġej:
                     
                                 “Einecs
                              
                              
                                 226-914-1”
                              
                           
               
                     (7)
                  
                  
                     Fl-annotazzjoni għall-gwanilat dipotassiku E 628, in-numru tal-Einecs fid-definizzjoni għandu jinbidel b’dan li ġej:
                     
                                 “Einecs
                              
                              
                                 221-849-5”